কাজলের সঙ্গে কাজ করার অভিজ্ঞতার কথা বলতে গিয়ে বলেন, ‘‘আমি ছোটবেলা থেকেই ওঁর অভিনয়ের খুব বড় ভক্ত। সবাই ওঁর অন্য ছবির প্রশংসা করে। কিন্তু ‘গুপ্ত’ ছবিতে ওঁর অভিনয় আমার মন ছুঁয়ে গিয়েছে। সব নায়িকাদের থেকে আলাদা ওঁর অভিনয়। সেখানে দাঁড়িয়ে একসঙ্গে কাজ করার অভিজ্ঞতা দারুণ ছিল। কাজল ম্যামের সেন্স অফ হিউমার ফাটাফাটি। সেটে যতক্ষণ থাকতেন সব সময় হাসাহাসি চলতই। আমার সঙ্গে দারুণ বন্ডিং হয়ে গিয়েছিল। এতে অবশ্যই ক্রেডিট কাজল ম্যামের। কারণ বন্ডিংটা না হলে কিছুতেই এই মা-ছেলের অভিনয়টা আসত না। দারুণ বন্ধুত্ব হয়ে গিয়েছে ওঁর সঙ্গে।’’